

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**OPĆINSKO VIJEĆE**

KLASA: 120-01/19-01/02

URBROJ: 2186/10-01/1-19-01

Vidovec, 03. listopada 2019.

Temeljem članka 35. točka 6. Zakona o lokalnoj i područnoj (regionalnoj) samoupravi („Narodne novine“ broj 33/01,60/01 - vjerodostojno tumačenje,129/05, 109/07, 125/08 i 36/09), članka 3. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10) i članka 31. Statuta Općine Vidovec (Službeni vjesnik Varaždinske županije“ broj 04/18), Općinsko vijeće Općine Vidovec na 18. sjednici održanoj dana 03. listopada 2019. godine donijelo je

**ODLUKU  
o plaći i ostalim materijalnim pravima**

**načelnika Općine Vidovec**

**I. OPĆE ODREDBE**

**Članak 1.**

Ovom Odlukom utvrđuju se kriteriji i mjerila za određivanje visine plaće za rad općinskog načelnika Općine Vidovec (u daljnjem tekstu: općinski načelnik) koji svoju dužnost obavlja profesionalno te ostalim materijalnim pravima.

**II. PRAVA OPĆINSKOG NAČELNIKA ZA VRIJEME OBNAŠANJA DUŽNOSTI**

**Članak 2.**

Za vrijeme obnašanja dužnosti općinski načelnik ima:

1. pravo na plaću,

2. pravo na naknadu određenih materijalnih troškova.

3. druga prava u svezi s obnašanjem dužnosti.

**Članak 3.**

Plaću općinskog načelnika čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža, a najviše za 20%.

**Članak 4.**

Osnovica za obračun plaće općinskog načelnika utvrđuje se u visini osnovice za obračun plaće državnih dužnosnika, prema propisima kojima se uređuju obveze i prava državnih dužnosnika.

Koeficijent za izračun plaće je:

1. općinski načelnik .. . . . . . . . . . . . . . . . . . . . . . . . . . . . . . . . . . ... . . 3,90

**Članak 5**.

Prilikom isplate plaće općinskog načelnika, Općina Vidovec dužna je obračunati i uplatiti poreze i doprinose sukladno važećim zakonskim propisima.

**Članak 6.**

Plaća općinskom načelniku isplaćuje se do 5-tog u mjesecu za prethodni mjesec u korist tekućeg računa općinskog načelnika.

Plaća općinskog načelnika isplaćuje se na teret Proračuna Općine Vidovec, sukladno odredbama posebnog zakona.

**Članak 7.**

Općinski načelnik ne ostvaruje prava proizašla iz prekovremenoga rada i rada u dane blagdana, neradne dane propisane zakonom i za rad nedjeljom.

**Članak 8.**

Općinski načelnik ima pravo na naknadu troškova za službena putovanja i na upotrebu službenog vozila.

Za službena putovanja općinskom načelniku pripada dnevnica do visine neoporezivog iznosa sukladno odredbama Pravilnika o porezu na dohodak.

Ukoliko koristi osobni automobil u službene svrhe, općinski načelnik ima pravo na naknadu troškova prijevoza.

**Članak 9.**

Općinski načelnik za vrijeme trajanja mandata ima pravo na osiguranje od posljedica nesretnog slučaja tijekom 24 sata.

**Članak 10.**

Općinski načelnik ima pravo na korištenje poslovnih kartica, službenog mobilnog uređaja i prijenosnog računala u vlasništvu Općine Vidovec.

**Članak 11.**

Pojedinačna rješenja o visini plaće i o ostvarivanju drugih prava općinskog načelnika donosi pročelnik Jedinstvenog upravnog odjela Općine Vidovec.

Protiv rješenja iz stavka 1. ovog članka žalba nije dopuštena, ali se može pokrenuti upravni spor u roku od 30 dana od dana dostave tog rješenja.

**III. POSEBNA PRAVA**

**Članak 12.**

Općinski načelnik koji dužnost obavlja profesionalno posljednjih 6 mjeseci prije prestanka obavljanja dužnosti, po prestanku profesionalnog obavljanja dužnosti ostvaruje pravo na naknadu plaće i staž osiguranja za vrijeme od šest mjeseci po prestanku profesionalnog obavljanja dužnosti i to u visini prosječne plaće, koja mu je isplaćivana za vrijeme posljednjih 6 mjeseci prije prestanka profesionalnog obavljanja dužnosti.

Prije isteka roka iz stavka 1. ovog članka ostvarivanje prava prestaje na vlastiti zahtjev, zapošljavanjem, umirovljenjem ili izborom na drugu dužnost koju obavlja profesionalno.

**Članak 13.**

Sredstva za ostvarivanje prava određenih ovom Odlukom osiguravaju se u Proračunu Općine Vidovec.

**IV. PRIJELAZNE I ZAVRŠNE ODREDBE**

**Članak 14.**

Najkasnije u roku od 30 dana od dana stupanja na snagu ove Odluke donijeti će se pojedinačno rješenje o plaći za rad općinskog načelnika.

Plaća općinskog načelnika sukladno koeficijentu navedenim u članku 4. ove Odluke, obračunati će se za mjesec listopad 2019. te isplatiti u mjesecu studenom 2019. godine i nadalje.

**Članak 15.**

Danom stupanja na snagu ove Odluke prestaju važiti Odluka o visini plaće općinskog načelnika i drugim pravima ostvarenim na osnovu radnog odnosa („Službeni vjesnik Varaždinske županije“ broj 33/17).

**Članak 16.**

Ova Odluka stupa na snagu osmog dana od dana objave u "Službenom vjesniku Varaždinske županije".

OPĆINSKO VIJEĆE OPĆINE VIDOVEC

PREDSJEDNIK

Zdravko Pizek